Genesis Live at Wembley Stadium
Genesis Live at Wembley Stadium — 2003 წლის DVD, ჯგუფ ჯენესისის მიერ უემბლის სტადიონზე გამართული კონცერტის ჩანაწერი. 1988 წელს ეს ფილმი გამოვიდა სახელწოდებით The Invisible Touch Tour. DVD დისკის დამატებებში წარმოდგენილია ფოტოგალერეა, ტურნეს პროგრამის ასლი და დოკუმენტური ფილმი თავად ტურნეზე, რომელიც მანამდე გამოსული იყო ვიდეოკასეტაზე Visible Touch. The Invisible Touch Tour-ის სათაურით ვიდეოკასეტებზე გამოცემულ ვერსიაში შეტანილი იყო 3 დიუმიანი სინგლი Domino (საკონცერტო ვერსიით), რომლის ნაწილებიც ინდექსირებული იყო, როგორც In the Glow of the Night და The Last Domino. კონცერტის სეტლისტში შეტანილია 8 სიმღერამდე ალბომიდან Invisible Touch. In Too Deep სრულდებოდა ტურნეს ადრეულ კონცერტებზე. ერთადერთი სიმღერა ალბომიდან, რომელიც საერთოდ არ შესრულებულა, იყო Anything She Does. საკონცერტო პროგრამაში ასევე შედის სიმღერები ჯგუფის წინა ორი დისკიდან Genesis და Abacab. პროგრამაში ასევე შეტანილია უფრო ძველი სიმღერებიც - Turn It On Again (რომელიც სრულდება სხვა შემსრულებელთა ცნობილ სიმღერებთან ერთად) და Los Endos. სიმღერების კიდევ ერთი კრებული, In the Cage, ...In That Quiet Earth' და Afterglow სრულდებოდა, მაგრამ არ იქნა შეტანილი ფილმში. საგულისხმოა, რომ კომპოზიციის Supper's Ready ნაწყვეტები სრულდებოდა ამერიკული ტურნეს მსვლელობისას და ისინი შეტანილია დამატებით დოკუმენტურ ფილმში. უემბლის სტადიონზე შესრულებული Abacab და The Brazilian მოხვდნენ საკონცერტო სინგლის Invisible Touch B-მხარეზე. საკონცერტო The Brazilian ასევე შეტანილია კრებულში Archive #2 1976-1992.